open-index/open-wikipedia-markdown huggingface dataset:
Aleksandras Nudelmanas

**Aleksandras Nudelmanas** (; 1912–1996) – žydų kilmės tarybinis ginklų (aviacinės patrankos, PTVR ir kt.) konstruktorius.

## Biografija
Gimė 1912 m. rugpjūčio 21 d. Odesoje.

1935 m. baigė Odesos politechnikos institutą.

Dirbo konstruktorių biure OKB-16, kuriam vadovavo Jakovas Taubinas. 1941 m. gegužį Taubinas buvo suimtas, o konstruktorių biuro vyriausiuoju konstruktoriumi tapo A. Nudelmanas. OKB-14 dabar vadinamas *[[A. Nudelmano vardo Tiksliosios mašinų gamybos konstruktorių biuras]]* (*Конструкторское бюро точного машиностроения им. А. Э. Нудельмана*).

Nuo 1942 m. iki 1986 m. A. Nudelmanas buvo šio konstruktorių biuro viršininkas vyriausiasis konstruktorius.

1962 m. A. Nudelmanas apgynė mokslų daktaro disertaciją, kurios tema – naujos kartos automatinių patrankų ginkluotės kūrimo principai ir konstruktoriniai sprendimai.

1987–1991 m. – TSRS Gynybos pramonės ministerijos konsultantas.

Nuo 1991 m. – KB „Točmaš“ mokslinis konsultantas.

Gyveno ir dirbo Maskvoje. Mirė 1996 m. rugpjūčio 2 d. Palaidotas Kuncevo kapinėse.

## Darbai
Vadovaujant A. Nudelmanui buvo sukurta:
* aviacinės patrankos NS-37, NS-23, N-37, NS-45, N-57, NS-76, NR-23, NR-30;
* nevaldomos raketos S-5, S-8, S-25;
* PTVR ''Falanga'';
* tankinis valdomų raketų kompleksai ''Kobra'' и *Zenit*;
* zenitiniai raketų kompleksai 9K31 ''Strela-1'', 9K35 ''Strela-10'' ir kt.;
* pirmieji tarybiniai lazeriniai oftalmokoaguliatoriai OK-1 ir OK-2 akių ligoms gydyti;
* pirmieji tarybiniai implantuojami elektrokardiostimuliatoriai.

## Apdovanojimai ir laipsniai
* Technikos mokslų daktaras, profesorius, K. Ciolkovskio vardo kosmonautikos akademijos akademikas.
* Triskart Stalino premijos laureatas (1943, 1946, 1951 m.),
* Dukart TSRS Valstybinės premijos laureatas (1970, 1979 m.),
* Lenino premijos laureatas (1964 m.),
* Dukart Socialistinio darbo didvyris (1966, 1982 m.),
* Keturi Lenino ordinai, Spalio revoliucijos ordinas, 1 ir 2 laipsnių Kutuzovo ordinai, du Darbo raudonosios vėliavos ordinai.

## Atminimas
* Dar gyvam esant Odesoje buvo pastatytas bronzinis biustas. Odesa suteikė garbės vardą „Odesos garbės pilietis“.
* OKB-16 buvo pavadinta *A. Nudelmano vardo Tiksliosios mašinų gamybos konstruktorių biuras*.

## Nuorodos

* Биография на сайте Рустрана. Ру
* Борьба за превосходство в воздухе  // Братишка : Ежемесячный журнал подразделений специального назначения. – М.: ООО «Витязь-Братишка», 2004. – № 3.
* Информационное агентство ТС ВПК 
* Люди, Конструкторы оружия, НУДЕЛЬМАН Александр Эммануилович
* Конструкторы стрелкового оружия: Александр Эмилиевич Нудельман
*  Конструктор авиационных пушек и вооружений А. Э. НУДЕЛЬМАН
Rytų Turkestano vėliava

**Rytų Turkestano vėliava** – uigūrų tautinis simbolis, oficialiai priimtas 1933 m. lapkričio 12 d. Rytų Turkestano Islamo Respublikos vadovybės ir vėliau naudotas Rytų Turkestano Respublikos. Dabar šią vėliavą naudoja Rytų Turkestano nepriklausomybės kovotojai, todėl Kinijoje jos naudojimas yra draudžiamas.

Rytų Turkestano vėliava sudaryta Turkijos (Osmanų) vėliavos pagrindu, tik mėnuo su žvaigžde yra ne raudoname, o žydrame fone, kuris simbolizuoja žydrą dangų (Tengri).


File:Flag_of_the_First_East_Turkestan_Republic.svg|Dar naudota Rytų Turkestano Islamo Respublikos vėliava
file:Flag_of_the_Second_East_Turkestan_Republic.svg|Dar naudota Rytų Turkestano Respublikos vėliava
Ilio kazachų autonominė prefektūra

**Ilio kazachų autonominė prefektūra** (, , ) – autonominė prefektūra Kinijos Liaudies Respublikoje, Sindziango uigūrų autonominės provincijos šiaurėje. Administracinis centras – Guldža.

## Geografija

Prefektūra ribojasi su Kazachstanu, Mongolija, Rusija. Šiaurinę dalį užima Džungarijos lyguma, iškilę Borohoro kalnai, yra Irtyšiaus aukštupys, pietuose plyti Ilio slėnis.

## Gyventojai

Tautinė sudėtis:
* haniai: 45,2 %
* kazachai: 25,4 %
* uigūrai: 15,9 %
* hujai: 8,3 %
* mongolai: 1,69 %
* sibai: 0,83 %

## Administracinis suskirstymas

Ilio kazachų autonominės prefektūros sudėtyje yra dvi prefektūros, du apskrities lygio miestai, 7 apskritys ir 1 autonominė apskritis.
Mariano Rajoy

**Marianas Rachojus** (, g. 1955 m. kovo 27 d. Santjago de Komposteloje) – ispanų politikas, Ispanijos liaudies partijos vadovas (nuo 2004 m.), 2011–2018 m. – Ispanijos ministras pirmininkas.

## Biografija
Baigė teisės studijas Santjago de Kompostelos universitete. 1981 m. įstojo į Liaudies aljansą (*Alianza Popular*, nuo 1989 m. – Liaudies partija), tais pačiais metais išrinktas Galisijos autonominio regiono parlamento nariu. 1986–1991 m. buvo Pontevedros provincijos tarybos pirmininkas.

1986 m. pirmą kartą išrinktas Deputatų kongreso (žemųjų šalies parlamento rūmų) nariu, vėliau buvo Galisijos vyriausybės vadovo pavaduotojas.

Po sėkmingų Liaudies partijai 1996 m. rinkimų M.Rachojus trečią kartą išrinktas šalies parlamento nariu ir paskirtas viešojo valdymo ministru Ch. M.Aznaro vyriausybėje, o 1999–2000 m. buvo švietimo ir kultūros ministras. 2000–2003 m. – ėjo šalies vicepremjero pareigas, kartu būdamas Vyriausybės ministru (vyriausybės aparato vadovu), o 2001–2002 m. – vidaus reikalų ministru.

2003 m. išrinktas Liaudies partijos generaliniu sekretoriumi, buvo parlamento opozicijos lyderis.

2011 m. lapkričio mėn. vykusiuose parlamento rinkimuose M.Rachojaus vadovaujama Liaudies partija iškovojo 186 mandatus (iš 350), ir jis gruodžio 21 d. paskirtas Ispanijos ministru pirmininku.

## Šaltiniai

|-
Raketlonas

**Raketlonas** – kombinuota rakečių sporto daugiakovė, kurią sudaro stalo tenisas, badmintonas, tenisas ir skvošas. Sportininkai varžosi keturiose rakečių rungtyse ir už pasirodymą kiekvienoje rungtyje renka taškus. Daugiausiai taškų surinkę sportininkas laimi. Daugiakovė kildinama iš Suomijos, kurioje 1986 m. įvyko pirmosios raketlono varžybos, ir yra viena greičiausiai augančių sporto šakų pasaulyje. 2002 m. įkurta tarptautinė raketlono federacija.

## Lietuvoje
2014 m. Lietuvos skvošo federacija SEB arenoje surengė pirmąjį Lietuvos raketlono čempionatą. Profesionalų grupėje pirmuoju nugalėtoju tapo Giedrius Vėželis, mėgėjų – Darius Čerka. Lietuva neturi oficialios raketlono federacijos, kuri būtu pripažinta tarptautiniu mastu.

## Šaltiniai
Juostininkų koplyčia

**Juostininkų koplyčia** – veikianti koplyčia Juostininkuose, Anykščių rajone, šalia kelio . Ją supa kaimo kapinės. Priklauso Troškūnų Švč. Trejybės parapijai.

## Istorija

1934 m. Juostininkų kaimo žmonės nusipirko išardytos senosios Andrioniškio bažnyčios statybines medžiagas. Medinė koplyčia pradėta statyti 1935 m. Buvo baigta ir pašventinta prieš pat karo pradžią Lietuvoje – 1941 m. birželio 8 d. Jai suteiktas Šv. Kryžiaus Išaukštinimo titulas. Jos viduje įrengtas altoriaus portatelis, nukaltas Raguvoje iš laukų akmens. 

XX a. antrojoje pusėje koplyčia buvo apleista. 1989–1990 m. tuometinio Troškūnų klebono Stasio Kazėno rūpesčiu buvo suremontuota ir vėl pradėta naudoti. 2001 m. Zenono Mačionio iniciatyva buvo atkurti 1914 metų statybos originalūs arkiniai kapinių vartai.

## Šaltiniai

## Nuorodos

* Juostininkų koplyčios istorija (''anykstenai.lt'')
Camillo Felgen

**Camillo Felgen** (1920 m. lapkričio 17 d. Tetanžas – 2005 m. liepos 16 d. Ešas prie Alzeto) buvo garsus liuksemburgiečių dainininkas, radijo ir televizijos laidų vedėjas.

Felgen atstovavo Liuksemburgui 1960 m. Eurovizijos dainų konkurse su daina „So laang we’s du do bast“ (), kurią atliko liuksemburgiečių kalba. Pasirodymas nebuvo sėkmingas – su 1 tašku užėmė paskutinę vietą. 1962 metais Camillo Felgen antrą kartą atstovauja savo šaliai Eurovizijos konkurse, kur su kūriniu „Petit bonhomme“ () tarp 16 dalyvių užėmė aukštą 3 vietą.

## Nuorodos

* Camillo Felgen IMDB svetainėje 

|-
Kova (reikšmės)

**Kova** gali reikšti:

Periodiniai leidiniai:
* Aukštaičių kova – Lietuvos partizanų laikraštis, ėjęs 1946–1947 m.
* Darbininkų kova – Latvijos socialdemokratijos lietuvių sekcijos laikraštis, ėjęs 1919 m. Rygoje
* Darbo liaudies kova – LKP Šiaulių apskrities komiteto laikraštis
* Kova (1920) – JAV Lietuvių komunistų sąjungos nelegalus laikraštis, ėjęs 1920–1922 m. Niujorke
* Kova (1943) – Lietuvos antifašistų sąjungos CK laikraštis, ėjęs 1943 m. Kaune
* Kova (1944) – komunistinis partizanų laikraštis, ėjęs 1944 m. pirmoje pusėje
* Kova (Jelgava) – organizacijos „Draugas“ laikraštis, išėjęs 1905 m. vasario 2 d. Jelgavoje
* Kova (Kaunas) – komunistinis žurnalas, nelegaliai ėjęs 1935–1936 m. Kaune
* Kova (laikraštis) – Lietuvos socialdemokratų organizacijos užsienyje laikraštis leistas 1930–1936 m.
* Kova (Panevėžys) – Panevėžio profesinių sąjungų nelegalus laikraštis, išėjęs 1928 m.
* Kova (savaitraštis) – JAV lietuvių socialistų savaitraštis, ėjęs 1905–1917 m. Filadelfijoje
* Kova (Šiauliai) – Šiaulių miesto darbininkų profesinės sąjungos valdybos laikraštis, išėjęs 1922 m.
* Kova su vėžiu Tarybų Lietuvoje – Onkologijos instituto tęstinis mokslo darbų leidinys

Taip pat:
* FK Mano kova Jankai – Lietuvos futbolo klubas
* Jonas Kova-Kovalskis – Lietuvos architektas
* Karalių kova – fantastinis romanas
* Klasių kova – K. Markso ir F. Engelso iškelta socialinė-filosofinė teorija
* Kova (Krasnojarskas) – buvęs kaimas apie 80 km į pietvakarius nuo Kežmos, Krasnojarsko krašte
* Mano kova – A. Hitlerio parašyta autobiografinė knyga
Fgura

**Fgura** – miestas Maltos pietuose. 2013 m. kovą mieste gyveno 11 728 žmonės.

Didžioji dalis Fguros buvo pastatyta XX a. 7-tą dešimtmetį. Yra įrodymų, kad Finikijos laikais miesto vietoje buvo gyvenvietė. 

Fgurą, stovinčią labiau salos gilumoje nei Trys miestai, paveikė augančios laivų statyklos, ypač po Antrojo pasaulinio karo. Fguros šiaurinis kraštas ribojasi su *Cottonera* įtvirtinimų linija, pietuose ribojasi su Zabaru, o vakaruose – su Taršinu. Šiandien Fgura pasižymi vienu didžiausių gyventojų tankių Maltoje, ji yra vienas sparčiausiai augančių Maltos miestų. Fgura tapo vienu labiausiai išvystytų komercinių vietovių pietinėje vidurio Maltoje.

## Simboliai
Fguros herbas: Sidabriniame lauke raudona juosta, kurioje išdėstytos trys auksinės penkiakampės žvaigždės. 

Fguros taryba paskelbė *Fguros Dieną*, kuri būna švenčiama paskutinį spalio sekmadienį. Fguros diena pirmą kartą buvo švęsta 1994 m. spalio 30 d. 

Miesto globėja laikoma *Karmelio kalno madona*, kasmetinė šventė jos garbei švenčiama liepos antrą sekmadienį.  

## Istorija
Manoma, kad Fguros vietoje dar Finikijos laikais buvo gyvenvietė. 1948 m., nuo spalio 28 iki gruodžio 2 d., Fguroje buvo aptikti 6 finikiečių kapai, datuoti III-IV a. pr. m. e. Šiuose netaisyklingos formos kapuose aptikta ne tik žmonių griaučiai, bet ir gyvūnų likučių, keramikos ir bronzinių daiktų. Tų kasinėjimų garbei viena Fguros gatvė pavadinta *Triq is-Sejba Punika* ('Finikiečių atradimo gatvė').

Iki Fguros paskelbimo parapija 1965 m. sausio 21 d., Fgura buvo Taršino priemiestis. Iki Antrojo pasaulinio karo Fgura buvo kaimas, kurį sudarė kelios išsimėčiusios fermerių sodybos, iš kurių dabar praktiškai nieko nebeliko. Sodybos buvo netoli bažnyčios, naujos mokyklos ir šv. Tomo gatvės. 
Fguroje gyveno 20 fermerių šeimų. 1945 m. gruodį į bendruomenę atvyko karmelitai, kurie ėmė statyti naują bažnyčią, kuri buvo atidaryta 1950 m. lapkritį. 
Didėjant Fguros gyventojų skaičiui prireikė naujos bažnyčios, kuri buvo įšventinta 1990 m. vasario 1 d. 

*E.B. Vella* iškėlė hipotezę, kad pavadinimas *Fgura* kilęs iš  'figūra, statula'. Tai aiškinama senųjų miestelio gyventojų papročiu sustoti ties niša, kurioje stovi Karmelio kalno Madonos statula. Statulą vadindavo .

## Sportas
### Futbolas

* Fgura United FC. Vietinis Fguros futbolo klubas vadinasi „Fgura United“. 2012 m. „Fgura Utd FC“ buvo perkeltas į Antrąjį Maltos divizioną. Tai buvo antras kartas, kai šis klubas papuolė į aukštesnį divizioną. Pirmas kartas buvo 1987/88 m. sezoną. 

* 2012 m. kovo 31 d. buvo atidarytas „Fgura Utd“ sporto kompleksas. Kompleksą atidarė Maltos ministras pirmininkas *[[Lawrence Gonzi]]* ir UEFA prezidentas *[[Michel Platini]]*.

## Nuorodos
Lukanas

**Markas Anėjus Lukanas** (*Marcus Annaeus Lucanus*; 39 m. lapkričio 3 d. Kordoba – 65 m. balandžio 30 d. Roma) – romėnų poetas.

Marko Anėjaus Melo sūnus, Senekos Vyresniojo anūkas. Augo globojamas Senekos Jaunesniojo, studijavo Atėnuose.

Pelnė Nerono palankumą, tapo artimu jo draugu ir anksčiau laiko gavo kvestoriaus pareigybę. Parašė trijų dalių epinę poemą apie pilietinį karą „Farsalo mūšis“ (*Pharsalia*). Remiantis Tacito pasakojimu „Analuose“, Neronas iš pavydo uždraudė Lukanui išleisti šį kūrinį. Pasak Svetonijaus, kaip atsaką į prarastą susidomėjimą juo, Lukanas paskelbė užgaulių eilėraščių, į kuriuos Neronas niekaip nereagavo. Gramatikas Vaka iš esmės su tuo sutinka, teigdamas, jog vienas tų eilėraščių vadinosi „Apie degantį miestą“. Tą patį eilėraštį mini Stacijus.

65 m. Lukanas prisideda prie Pizono sąmokslo, yra išaiškinamas, jam įsakoma nusižudyti.

„Farsalo mūšis“ yra vienintelis išlikęs Lukano kūrinys.
Tekvondo olimpinėse žaidynėse

**[[Tekvondo]] olimpinėse žaidynėse** vykdomas nuo 2000 m. Kvalifikaciją ir olimpines varžybas prižiūri pasaulinė tekvondo federacija. Nei vienas Lietuvos atstovas nėra pasirodęs olimpinėse tekvondo varžybose.

## Rungtys

## Medalių lentelė
:2000 m. - 2016 m. duomenys

## Šaltiniai
Šuoliai į vandenį olimpinėse žaidynėse

**[[Šuoliai į vandenį]] olimpinėse žaidynėse** vykdomi nuo 1904 m. Kvalifikaciją ir olimpines varžybas prižiūri FINA. Nei vienas Lietuvos atstovas nėra pasirodęs olimpinėse šuolių į vandenį varžybose.

## Rungtys

## Medalių lentelė

## Šaltiniai
Netikėta sėkmė

**Netikėta sėkmė** () – 1998 m. JAV sukurta veiksmo komedija.

## Pagrindiniai aktoriai
: *Aktorius – vaidmuo*
*Mark Wahlberg – Melvinas Smailis
* Lou Diamond Phillips – Sisko
* Christina Applegate – Pem
* China Chow – Keiko Niši
* Sab Shimono – Jiro Niši
* Bokeem Woodbine – Krančas 
* Antonio Sabato jaunesn. – Vincas 
* Lela Rochon – Šantalė 
* Avery Brooks – Perišas 
* Robin Dunne – Gampas 

## Turinys

Melvinas – samdomas žudikas, kuriam sekasi jo darbas, tačiau ne asmeniniai santykiai. Jis gyvena su sužadėtine Pem, kuri bijo prisipažinti tėvams, jog būsimas žentas nėra žydas, bei turi meilužę Šantalę, nuolat reikalaujančią vis daugiau dėmesio ir pinigų. Šių vis labiau trūkstant, Melvinas sutinka prisidėti prie „kolegų“ Sisko, Vinco, Gampo ir Krančo suplanuoto „darbelio“. Vyrai pagrobia verslininko Jiro Niši dukterį Keiko, tikėdamiesi gauti milijono dolerių išpirką. Kol Melvinas slepia įkaitę Šantalės namų rūsyje, Sisko skambina Niši, neįtardamas, kad verslininkas bankrutavęs ir ketina nusižudyti. 

Sužinojęs, kad duktė pagrobta, Niši kreipiasi pagalbos į jos krikšto tėvą – Perišą – kuris yra ir Melvino bei Sisko „darbdavys“. Įtūžęs Perišas pasikviečia Sisko, kuris persigandęs supranta, kad dabar išsisukti nebus lengva. Perišas liepia SIsko surasti ir nubausti pagrobėjus ir šis sugalvoja planą, kaip viskuo apkaltinti Melviną.

Pastarojo bėdos nesibaigia: kol jis iš paskutiniųjų stengiasi įtikti atvykusiems Pem tėvams, neradusi sąskaitoje pakankamai pinigų, Šantalė meta jį ir išvyksta su kitu meilužiu, prieš tai į namus jam atgabenusi surištą Keiko. Melvinas slepia ją mašinos bagažinėje, o, likęs vienas, išleidžia, kad ši padėtų jam paruošti vakarienę. Nors mergina vis bando pabėgti, Melvinas pradeda ją įsimylėti.

Pem, įkalbėta motinos, ketina po pietų pranešti Melvinui, kad šį meta, tačiau vos jiems susėdus prie stalo, pasirodo Sisko, Perišas ir būrys smogikų...
Vachdžiro perėja

**Vachdžiro perėja** (, ) – tarpukalnių perėja Hindukušo ir Pamyro kalnų sandūroje. Jungia Afganistanui priklausantį Vachano koridorių su Kinija (Sindziangas, Kašgaro prefektūra). Aukščiausia perėjos vieta yra 4923 m aukštyje. Vachdžiro perėja pasižymi didžiausiu pasaulyje laiko skirtumu tarp kaimyninių šalių – Kinija yra UTC+8 laiko juostoje, o Afganistanas UTC+4:30.

Vachdžiro perėjoje sienos kirtimo posto nėra. Afganistane artimiausias kelias yra už maždaug 100 km nuo perėjos (į Sarhadą). Kinijoje artimiausios yra už 15 km esančios provėžos, jungiančios Taghdumbašo slėnį su Karakorumo plentu. 2009 m. buvo įrengtas artimesnis privažiavimas ir pasienio sargybos postas. Žiemą Vachdžiro perėja nenaudojama. Senovėje per šią perėją ėjo prekybinis kelias tarp Badachšano ir Jarekendo. Manoma, kad per ją galėjęs keliauti Markas Polas, XVII a. ją kirto misionierius Bento de Góis, XIX–XX a. pr. čia keliavo įvairūs britų pareigūnai, keliautojai (Francis Younghusband, Aurel Stein, Lord Curzon). Po XX a. vid. perėja užsieniečiams uždaryta.

Afganistano pusėje kiek žemiau perėjos (4554 m) yra ledo urvas, kuriame prasideda Vachdžiro upė.
Verpenos dvaras

**Verpenos dvaro sodyba** išlikusi Verpenos kaime, Kelmės rajone, apie 2 km į šiaurę nuo Kelmės, šalia kelio . Tebestovi dalis dvaro laikotarpio pastatų: centriniai rūmai (perstatyti), gyvenamasis pastatas, svirnas, tvartas. Išlikę buvusio parko fragmentai su alėjomis, pavieniais medžiais, kūdromis.

Verpenos dvaro sodybos fragmentai 1992 m. buvo įrašyti į Kultūros vertybių registrą, suteiktas regioninio reikšmingumo lygis. Terirorija užima  66 707 m². Prie saugmų priskiriami tik du objektai – svirnas ir ūkinis pastatas.

Sodybos tūrinę erdvinę kompoziciją formuoja banguotoje lygumoje išlikę įvairūs pastatai, teritorijos želdiniai ir vandens telkiniai. Dvaro rūmai stūkso centrinėje teritorijos dalyje. Senieji mediniai rūmai buvę stačiakampio plano, perstatyti XX antroje pusėje. 1994 m. parengtame sodybos reglamente nurodyta, kad rūmų pamatai dalinai panaudoti perstatant pastatą. Reljefas vietomis pertvarkytas įrengiant sporto aikštelę.

## Istorija

Verpena pirmą kartą paminėta 1585 m. Verpenos dvaras minimas brolių Šemetų dalybų inventoriuje. Palikimą dalijosi Vaclovas, Jonas ir Melchioras Šemetos. Minėtame inventoriuje nurodyta, kad Verpena atiteko Melchiorui. Šemetos dvarą valdė du šimtus metų. 1760 m. paskutinieji Verpenos dvarininkai Liudvika Šemetaitė ir jos vyras Kazimieras Valavičius dvarą perleido Kelmės dvaro savininkui Marcijonui Gruževskiui. 

1868–1870 m. namų mokytoju dvare dirbo būsimas lepidopterologas Johanas Slevogtas.  

Po Lietuvos Atgimimo išlikusioje Verpenos dvaro sodybos teritorijoje buvo suformuota daug žemės sklypų, priklausančių fiziniams asmenims. Teritorijoje esančius pastatus taip pat valdo fiziniai asmenys. 

## Šaltiniai

## Nuorodos

* Sąrašas:Lietuvos dvarai
* Apie Verpenos dvarą Lietuvos dvarų duomenų bazėje 
*
Džonis turi ginklą

**Džonis turi ginklą** () – 1971 m. JAV sukurtas antikarinis filmas. Tai vienintelė juosta, kurią režisavo garsus scenaristas Dalton Trumbo, sukūręs ją pagal savo paties romaną, parašytą 1939 m. 

1988 m. grupė „Metallica“ pagal šį kūrinį sukūrė dainą „One“, kurio vaizdo klipe panaudojo filmo ištraukas.

## Pagrindiniai aktoriai
: *Aktorius – vaidmuo*
*Timothy Bottoms – Džo Bonhamas
* Kathy Fields – Karen
* Marsha Hunt – Džo motina
* Jason Robards – Džo tėvas
* Donald Sutherland – Jėzus Kristus
* Sandy Brown Wyeth – Lakis 

## Turinys

Pirmasis pasaulinis karas. Amerikiečių karys Džo Bonhamas sunkiai sužeidžiamas: jam amputuojamos rankos ir kojos, stipriai sužalotas veidas. Gydytojo pulkininko Ternerio vadovaujamoje ligoninėje jis tampa „nežinomu kareiviu Nr. 47“ – negalinčiu jausti, neturinčiu atminties ir tiesiog vegetuojančiu.

Vis dėlto Džo, paguldytas palatoje atskirai nuo kitų ligonių, pamažu pradeda susivokti, kad su juo nutiko kažkas baisaus ir nepataisomo. Jis prisimena savo tėvus, sužadėtinę Karen, vizijose bei fantazijose pradeda matyti Jėzų Kristų ir vis labiau trokšta mirties, nors ligoninės personalui ir gydytojams jis ir toliau išlieka ne žmogus, o tik tyrimams tinkamas objektas...

## Apdovanojimai
* Auksinis gaublys nominacija – geriausias naujas aktorius (Timothy Bottoms) 
* Kanų kino festivalis – Didysis žiuri prizas
* Kanų kino festivalis (nominacija) – geriausias režisierius (Dalton Trumbo)
Žolės riedulys olimpinėse žaidynėse

**[[Žolės riedulys]] olimpinėse žaidynėse** vykdomas nuo 1908 m. Kvalifikaciją ir olimpines varžybas prižiūri Tarptautinė riedulio federacija.

## Rezultatai

### Medalių lentelė

### Vyrai

### Moterys

## Šaltiniai
Stalo tenisas olimpinėse žaidynėse

**[[Stalo tenisas]] olimpinėse žaidynėse** vykdomas nuo 1988 m. Kvalifikaciją ir olimpines varžybas prižiūri tarptautinė stalo teniso federacija.

## Rungtys

## Medalių lentelė

## Šaltiniai
Naujos politikos demokratinė koalicija

**Korėjos Demokratų partija**  (,  *doburo mindžudang* ) – Pietų Korėjos politinė partija. 1995–2000 m. laikotarpiu ji buvo žinoma kaip Tūkstantmečio demokratų partija (), 2000–2008 m. kaip Demokratų partija (), o 2008–2014 m. kaip Jungtinių demokratų partija (). Korėjos Demokratų partija yra viena iš pagrindinių šalies politinių jėgų, kartu su jai oponuojančia konservatyviąją Liaudies jėgos partija ().

## Pastabos

## Taip pat skaitykite
* Pietų Korėjos politinės partijos

## Šaltiniai
Bilis Eliotas

**Bilis Eliotas** () – 2000 m. sukurta ir trims „Oskarams“ nominuota drama apie berniuką, norintį tapti baleto šokėju, tačiau sulaukiančiu tėvo bei brolio pasmerkimo.

## Pagrindiniai aktoriai
: *Aktorius – vaidmuo*
* Jamie Bell – Bilis Eliotas
* Jean Heywood – senelė
* Jamie Draven – Tonis Eliotas (brolis)
* Gary Lewis – Džekis Eliotas (tėvas)
* Stuart Wells- Maiklas
* Julie Walters – misis Vilkinson

## Turinys

Veiksmas vyksta nedideliame išgalvotame Anglijos mietelyje. Bilis Eliotas, tėvo spiriamas, lanko bokso pamokas, nors tai jam visai nepatinka. Jo motina mirusi ir Bilis gyvena su senele, tėvu ir vyresniuoju broliu, kurie dirba (dažniau – streikuoja) šachtoje. Kartą Bilis pamato baleto repeticiją ir susidomi šokiais. Misis Vilkinson pamokas lanko vien mergaitės, tačiau ji priima ir Bilį. Šis apie naują užsiėmimą niekam nepasakoja, tačiau tiesa išaiškėja, kai bokso treneris pasiskundžia tėvui, jog Bilis nebelanko treniruočių.

Tėvas su broliu uždraudžia Biliui šokti, nes tai, jų nuomone, nevyriška, tačiau misi Vilkinson, įsitikinusi, kad berniukas turi talentą, bando juos įkalbėti leisti sūnui dalyvauti atrankoje į baleto mokyklą Londone…

## Pagrindiniai apdovanojimai
* Oskaras (nominacija) – geriausia antrojo plano aktorė (Julie Walters)
* Oskaras (nominacija) –geriausias režisierius (Stephen Daldry)
* Oskaras (nominacija) –geriausias scenarijus (Lee Hall)
* Auksinis gaublys (nominacija) – geriausia drama
* Auksinis gaublys (nominacija) – geriausia antrojo plano aktorė (Julie Walters)
* BAFTA – geriausias Britanijos filmas
* BAFTA – geriausias aktorius (Jamie Bell)
* BAFTA – geriausia antrojo plano aktorė (Julie Walters)
* BAFTA (nominacija) – geriausia muzika
* BAFTA (nominacija) – geriausias scenarijus (Lee Hall)
* BAFTA (nominacija) – geriausias antrojo plano aktorius (Gary Lewis)
* BAFTA (nominacija) – geriausia kinematografija
* BAFTA (nominacija) – geriausias garsas
* BAFTA (nominacija) – perspektyviausias debiutas (režisierius Stephen Daldry ir scenarijaus autorius Lee Hall)
* Ekrano aktorių gildijos apdovanojimas (nominacija) – geriausias aktorius (Jamie Bell)
* Ekrano aktorių gildijos apdovanojimas (nominacija) – geriausia antrojo palno aktorė (Julie Walters)
* Ekrano aktorių gildijos apdovanojimas (nominacija) – geriausias aktorių kolektyvas
* Empire apdovanojimas – geriausias Britanijos filmas
* Empire apdovanojimas – geriausia Britanijos aktorė (Julie Walters)
* Empire apdovanojimas – geriausias debiutas (Jamie Bell)
* Empire apdovanojimas (nominacija) – geriausias Britanijos režisierius (Stephen Daldry)
* Satelito apdovanojimas (nominacija) – geriausias aktorius (Jamie Bell)
* Satelito apdovanojimas (nominacija) – geriausia antrojo plano aktorė (Julie Walters)
* Satelito apdovanojimas (nominacija) – geriausia drama
* Satelito apdovanojimas (nominacija) – geriausias scenarijus (Lee Hall)
* MTV kino apdovanojimai (nominacija) – geriausias šokis
V.I.P.

**V.I.P.** – 1991 m. lenkų ir prancūzų sukurtas veiksmo filmas.

## Turinys

Romanas – kompozitorius, kuriantis muziką pagal užsakymus. Kartą, draugo paprašytas nuvairuoti mašiną į vasarnamį ir pakeliui pavežti vieną moterį, jis susipažįsta su Liza. Romanas susižavi naująja pažįstama, tačiau netrukus sužino, jog ši – žymaus nusikaltėlių šulo Ježio žmona. Nepaisant to, Romanas, progai pasitaikius, vis demonstruoja savo jausmus Lizai. Kartą, ją befilmuodamas, jis netyčia palieka įjungtą kamerą, kuri užfiksuoja kaip Lizos vyras nužudo savo buvusį verslo partnerį.

Turėdamas įrašą, Romanas nusprendžia pasiūlyti Ježiui sandėrį: atiduoti juostą mainais už Lizos laisvę...

## Pagrindiniai aktoriai
: *Aktorius – vaidmuo*
* Wojciech Malajkat – Romanas
* Liza Machulska – Liza 
* Paul Barge – Ježis Maleckis
* Cezary Pacura – Malyško
* Beata Marija Tiškevič – Romano motina
Marčiano stebuklai

**Marčiano stebuklai** () – 2000 m. sukurta drama, kurioje pagrindinį vaidmenį atliko aktorė Nastassja Kinski.

## Pagrindiniai aktoriai
: *Aktorius – vaidmuo*
* Nastassja Kinski – Keitė
* Cody Morgan – Džeimsas
* Robert Forster – Henris
* Jason Cairns – Kurtas

## Turinys

Dešimtmetis Džeimsas gyvena kartu su psichiškai nestabilia motina Keite ir jos meilužiu Kurtu.  Po to, kai šis pakelia prieš vaiką ranką, Keitė jį išvaro iš namų. Džeimsas, klajodamas po uostą, susipažįsta su Henriu – pagyvenusiu vyriškiu, turinčiu nuosavą jachtą. Berniukas padeda jam dažyti laivą ir ima svajoti, kad jo motina ir Henris galėtų tapti pora. Jam net pavyksta juos supažindinti, tačiau jo svajonėms nelemta išsipildyti: Henris, baigęs tvarkyti laivą, ketina išplaukti, o Keitė vėl apsigyvena su Kurtu.

Atsidūręs kitame mieste, Henris išgirsta, kad Keitė, sužinojusi apie Kurto meilužę, suniokojo jo automobilį ir atsidūrė psichiatrijos ligoninėje, o Džeimsą ketinama atiduoti įvaikinti. Jis grįžta ir ima pats globoti berniuką, laukdamas, kol Keitė baigs gydymą, tačiau ši miršta ir Henris su Džeimsu lieka vieni...
Nusirenk prieš žudiką

**Nusirenk prieš žudiką** () – 1975 m. italų kriminalinis nuotykių filmas, kuriame pagrindinį vaidmenį atliko aktorė Edwige Fenech.

Filmas, sulaukęs daug kritikos dėl perdėto žiaurumo ir kai kuriose šalyse cenzūruotas, pasakoja apie intrigas ir žmogžudystes, vykstančias apie modelių agentūrą.

## Pagrindiniai aktoriai
: *Aktorius – vaidmuo*
* Edwige Fenech – Magda Kortis
* Nino Castelnuovo – Karlas Bjančis
* Femi Benussi – Liucija
* Solvi Stubing – Patricija
* Franco Diogene – Mauricijus
* Erna Schurer
Kuldža

**Kuldža** (, ) arba ***Jiningas*** () – miestas Kinijos Liaudies Respublikoje, šiaurės Sindziange, prie Ilio upės, 70 km nuo Kazachstano sienos. Ilio kazachų autonominės prefektūros centras, turi apskrities lygio padėtį. Žemės ūkio regiono prekybinis centras (gyvulių auginimas, prekyba arbata, vaisiais). Apylinkėse kasama geležies rūda, uranas, akmens anglis. Maisto, odos, tekstilės pramonė, kilimų gamyba. Praeina Urumčio–Almatos geležinkelis, keliai į Čarklyką, Chorgosą (prie Kazachstano sienos), Šanchajų. Yra oro uostas. Veikia muziejus.

## Istorija

XIII–XV a. teritorija priklausė Čagatajaus chanatui. Valdant Džungarų chanatui netoliese buvęs Almalyko miestas tapo jo sostine. XVIII a. kinai įkūrė netoli Šuidungo tvirtovę. XIX a. Kuldža vadintas visas kraštas prie Ilio upės, čia vykdavo susirėmimai tarp rusų ir jų remiamų uigūrų sukilėlių bei kinų. 1864–1881 metais gyvavo Ilio sultonatas dar vadintas Kuldžos sultonatu, kurio sostine buvo Kuldža. Tai buvo Rusijos protektoratas. Vėliau rusai ir kinai pasidalino sultonato teritoriją tarpusavyje. Kuldža atiteko Kinijai. Rusijai atiteko labiau į vakarus buvusios teritorijos.

## Šaltiniai
Natali (2003 filmas)

**Natali** () – 2003 m. prancūzų režisierės Anne Fontaine sukurta drama.

Juosta interneto svetainės „Rotten Tomatoes“ vertinama 73% teigiamų atsiliepimų. 2009 m. JAV buvo sukurtas šio filmo perdirbinys „Chloe“, kuriame vaidino Julianne Moore, Liam Neeson ir Amanda Seyfried.

## Pagrindiniai aktoriai
: *Aktorius – vaidmuo*
* Fanny Ardant – Ketrina  
* Emmanuelle Béart – Natali / Marlena 
* Gérard Depardieu – Bernardas
* Wladimir Yordanoff – Fransua

## Turinys

Ketrina ir Bernardas jau seniai vedę ir jų aistra vienas kitam atrodo atvėsusi. Kadangi vyras kartais vyksta į komandiruotes, žmona pradeda įtarinėti jį neištikimybe. Netyčia užsukusi į netoliese esantį viešnamį, Ketrina susipažįsta su ten dirbančia Natali. Ketrina nusamdo merginą, kad ši susipažintų su Bernardu.

Netrukus mergina įgyvendina prašymą ir, kiekvieną kartą susitikus, pasakoja jai apie vyrą. Šie tampa meilužiais, Natali kaskart perduoda visas susitikimų smulkmenas Ketrinai, kuri jau nebegali kontroliuoti įvykių eigos...
Coal Chamber

**„Coal Chamber“** – amerikiečių nu metal grupė, susikūrusi 1993 metais Los Andžele, Kalifornijoje, JAV.

## Personalas

;Dabartiniai narai
* Dezas Fafara – vokalistas (1993–2003, 2011–dabar)
* Miguelis Raskonas – gitaristas (1993–2003, 2011–dabar)
* Maikas Koksas – bosistas (1994–2003, 2011–dabar)
* Nadija Peulen – būgnininkė (1999–2001, 2002–2003, 2013–dabar)

;Buvę nariai
* Reina Fos – bosistė (1994–2002)
* Šela Rėja Harper – bosistė (2011–2013)

## Diskografija

**Studijiniai albumai**:

* *[[Coal Chamber (Coal Chamber albumas)|Coal Chamber]]* (1997)
* *[[Chamber Music (Coal Chamber albumas)|Chamber Music]]* (1999)
* *[[Dark Days (Coal Chamber albumas)|Dark Days]]* (2002)

## Nuorodos

* Oficiali svetainė
*
Septynios kruvinos orchidėjos

**Septynios kruvinos orchidėjos** () – 1972 m. sukurtas giallo stiliaus kriminalinis filmas, kurį režisavo Umberto Lenzi.

## Siužetas

Mieste nužudomos dvi moterys, kurie kurių kūnų policija randa paliktus orchidėjų žiedus. Trečiajai aukai – Džiulijai – pavyksta išgyventi. Policija paskelbia, kad ji mirė, tačiau moteris kartu su draugu Marijo patys pradeda tirti žmogžudystes. Kai nužudomos dar kelios moterys, jie randa ryšį: visos jos, kaip ir Džiulija, kažkada vieną savaitgalį praleido tame pačiame kurorto viešbutyje.

Kad išprovokuotų žudiką, policija televizijos pagalba išplatina informaciją, kad Džiulija išgyveno pasikėsinimą ir yra gyva.

## Pagrindiniai aktoriai
: *Aktorius – vaidmuo*
* Antonio Sabato – Marijo
* Uschi Glas – Džiulija
* Pier Paolo Capponi – inspektorius Vismara
* Rossella Falk – Elena Marči
* Marina Malfatti – Keitė Adams
* Renato Romano – kunigas
* Gabriella Giorgelli
* Carla Mancini
* Linda Sini

## Šaltiniai
Maltos laisvasis uostas

**Maltos laisvasis uostas** () – tarptautinis jūrų uostas Maltoje. 2012 m. uosto apyvarta buvo 2,56 mln. TEU. Tai vienas labiausiai apkrautų Europos uostų. Uostas yra Birzebudžios mieste, pietrytinėje Maltos dalyje, vietoje, kur anksčiau buvo D. Britanijos vandens lėktuvų bazė *[[RAF Kalafrana]]*.

Uostas atidarytas 1988 m. Jis tapo pirmuoju tranzitinės laivybos centras () Viduržemio jūros regione. Uosto kompanija smarkiai išaugo ir dabar yra dvylikta tarp Europos uostų ir trečias tarp didžiausių Viduržemio jūros regiono tranzitinių uostų ir logistikos centrų. Virš 95 % Laisvojo uosto konteinerių apyvartos yra tranzitinė.

Maltos laisvasis uostas yra trečias pagal svarbą Viduržemio regiono tranzitinis uostas, jis yra strategiškai svarbus laivybai Viduržemio regione, nes yra sankryžoje laivybos maršrutų, jungiančių Europos, Afrikos ir Artimųjų Rytų uostus. Maltos laisvasis uostas planuoja padidinti krantinių ilgį nuo 2,2 kilometrų iki virš 3 kilometrų. Planuojama, kad bendras plotas padidės nuo 680 000 iki virš 790 000 m².


047.Freeport.jpg
Freeport, Malta.jpg
Malta - Birzebbuga - Triq Kalafrana - Freeport (Triq San Patrizju) 05 ies.jpg


## Šaltiniai

## Nuorodos
* Maltos laisvasis uostas
Liepsnojantys kalnai

**Liepsnojantys kalnai** arba ***Gaočango kalnai*** (, ) – kalnų masyvas Rytų Turkestane (Kinija, Sindziangas), Tianšanio kalnų masyve, ties šiaurine Taklamakano dykumos riba, į rytus nuo Turfano. Liepsnojantys kalnai išsidriekę ~100 km iš rytų į vakarus ir kerta Turfano įdubą. Plotis – 5–10 km. Būdingas kalnų aukštis yra ~500 m, aukščiausios viršūnės siekia 800 m.

Kalnai sudaryti iš raudono smiltainio, kuris labai paveiktas erozijos. Gausybė griovų, įgriuvų sukuria reginį tartum kalnai liepsnotų. Būdingas sausringas, karštas klimatas, vasarą oras įkaista iki 50 °C. Kalnuose augmenijos nėra. Yra keletas svarbių paleontologinių radimviečių.

Šilko kelio laikais keliautojai vengdavo Liepsnojančių kalnų ir apsistodavo papėdžių oazėse, tokiose kaip Gaočangas. Su pirkliais keliaudavę vienuoliai platino budizmą, šių kalnų pašlaitėje (Mutou slėnyje) jie įkūrė Bezekliko tūkstančio budų urvus.

Liepsnojantys kalnai minimi garsiame kinų pasakojime „Kelionė į vakarus“.
Dvi įsimylėjusios merginos

**Dvi įsimylėjusios merginos** () – 1995 m. JAV sukurta romantinė drama.

## Pagrindiniai aktoriai
: *Aktorius – vaidmuo*
* Maggie Moore – Vendė
* Nicole Ari Parker – Evė 
* Kate Stafford – Rebeka
* Laurel Holloman – Rendė
* Sabrina Artel – Vikė
* Toby Poser – Lena
* Nelson Rodriguez – Frenkas 

## Turinys

Rendė – mokyklą baigianti paauglė, kuriai nesiseka mokslai. Mokykloje jos niekas nemėgsta ir mergina turi tik vieną draugą – keistuolį vardu Frenkas. Rendė gyvena lesbiečių šeimoje su teta ir jos drauge, nes motina ją paliko.Pati Rendė taip pat susitikinėja su ištekėjusia moterimi vardu Vendė. 

Kartą kolonėlėje sustoja prabangus džipas, kurį vairuoja toje pačioje mokykloje besimokanti Evė – tik su motina gyvenanti juodaodė. Merginos pradeda kalbėtis, vėliau susidraugauja, tačiau tai nepatinka Evės draugėms, kurios laiko Rendę keista. Merginos vis daugiau laiko praleidžia drauge ir įsimyli viena kitą. Kai Evės motina išvyksta ilgesniam laikui, merginos pirmą kartą lieka nakvoti kartu. Deja, motina grįžta anksti ryte ir jas užklumpa, be to, Rendės teta taip pat nenori, kad ši palaikytų artimus ryšius su Eve.

Nesulaukdamos paramos iš aplinkinių ir niekieno nesuprastos, merginos nusprendžia kartu pabėgti iš namų...
Bezekliko Tūkstančio Budų urvai

**Bezekliko Tūkstančio Budų urvai** () – budistinių urvų ir grotų kompleksas Rytų Turkestane (Kinija, Sindziangas), Turfano įduboje, prie Taklamakano dykumos pakraščio ir Liepsnojančių kalnų (Mutou slėnyje). Sukurtas V–XIV a. Dauguma išlikusių urvų yra iš X–XIII a. gyvavusios Kara Khodžos (Gaočango) karalystės laikotarpio. Netoliese stūksojo senovinis Gaočango miestas, buvęs svarbiu šilko kelio tašku.

Bezekliką sudaro 77 smiltainio kalnų šlaite išrausti urvai, esantys stačiakampės formos su arkinėmis lubomis, kiekviename iš urvų lubos padengtos sienine tapyba, vaizduojančia Budą. Tapybos darbų esti ir mėgėjiškų, ir aukštos kokybės. Buda dažnai vaizduojamas apsuptas kitų žmonių – indų, turkų, europiečių. Daug piešinių nukentėjo nuo musulmonų, kurie apgadino žmonių vaizdinius. Vietiniai kartais juos naudojo kaip trąšas. XIX a. pab.–XX a. pr. europiečių ir japonų keliautojai smėlyje rado nemažai nepaliestų piešinių ir juos išsigabeno; šie kūriniai vėliau atsidūrė Ermitaže, Tokijo, Britų, Korėjos, Indijos nacionaliniuose muziejuose. Vertinga vokiečio Albert von Le Coq surinkta kolekcija pražuvo per Berlyno bombardavimą.


File:Turpan-bezeklik-desierto-d06.jpg|Mutou slėnis tarp dykumos ir kalnų, kuriame įsikūręs Bezeklikas
File:Bezeklik_caves,_Pranidhi_scene_14,_temple_9.JPG|IX a. Budos piešinys iš 9 šventyklos (sunaikintas Berlyne)
File:BezeklikSogdianMerchants.jpg|Sogdo pirkliai
File:Turpan-bezeklik-pinturas-d02.jpg|Urvuose išlikę piešiniai (apgadinti musulmonų)
Klasė (2007 filmas)

**Klasė** () – 2007 m. Estijoje sukurta drama apie paauglių žiaurumą ir patyčias mokykloje. Filmą sudaro keletas trumpų segmentų, pasakojančių vieną ir tą patį įvykį, nutikusį rugsėjo 19 – 26 dienomis.

Vėliau filmas sulaukė tęsinio: buvo sukurtos 7 dalių serialas.

## Pagrindiniai aktoriai
: *Aktorius – vaidmuo*
* Vallo Kir – Kaspar 
* Pärt Uusberg – Joosep 
* Lauri Pedaja – Anders 
* Paula Solvak – Thea 
* Mikk Mägi – Paul 
* Riina Ries – Riina 
* Joonas Paas – Toomas 
* Kadi Metsla – Kati 
* Triin Tenso – Kerli 
* Virgo Ernits – Tiit 
* Karl Sakrits - Olav

## Turinys

Filme atskiromis dalimis pasakojama vienoje klasėje įvykusi tragedija. Josepas tapo klasės draugų, vadovaujamų chuligano Anderso, pašaipų objektu: jį muša, išrengia, gadina drabužius arba įstumia į merginų rūbinę. Klasiokai, taip pat ir merginos, abejingai stebi šio kančias, kol galiausiai jį užstoja kitas mokinys Kasparas. Nors dviem atsilaikyti turėtų būti lengviau, Andersas taip pat nukreipia savo agresiją ir į Kasparą.  Kulminacija pasiekiama po keleto dienų, kai Josepas ir Kasparas atsiduria paplūdimyje kartu su visa klase, o Andersas, grasindamas peiliu, priverčia juos užsiimti oraliniu seksu, kol kiti vaikinai viską fotografuoja.

Suprasdami, kad tai niekada nesibaigs, kitą dieną Kasparas su Josepu į mokyklą atsineša ginklus ir valgykloje surengia mokinių skerdynes. Filmo pabaigoje jiedu ketina kartu nusižudyti, tačiau Josepas paleidžia sau kulką į galvą, o Kasparas tam nesiryžta...
Altajaus prefektūra

**Altajaus prefektūra** (, , ) – prefektūra Kinijos Liaudies Respublikoje, Sindziango uigūrų autonominės provincijos šiaurėje, įeina į Ilio kazachų autonominę prefektūrą. Administracinis centras – Altajus.

## Geografija

Prefektūra ribojasi su Kazachstanu, Mongolija, Rusija. Prateka Irtyšiaus upė, telkšo Ulunguro, Kanaso ežerai, šiaurėje iškilę Altajaus kalnai.


File:ColourfulBeach.jpg|Itryšius Burčino apylinkėse
File:LakeKanas.jpg|Kanaso ežeras
File:Irtysh_river_in_Koktokay_panorama_in_winter_time.jpg|Koktokajus ir Irtyšiaus upė žiemą


## Gyventojai

Tautinė sudėtis:
* kazachai: 51,38 %
* haniai: 40,93 %
* hujai: 3,95 %
* uigūrai: 1,79 %

## Administracinis suskirstymas

Altajaus prefektūros sudėtyje yra 1 apskrities lygio miestas ir 6 apskritys.
Nicola Porpora

**Nikola Antonijus Džiačintas Porpora** (, 1686 m. rugpjūčio 17 d. – 1768 m. kovo 3 d.) – italų kompozitorius.

Gimė Neapolyje, Italijoje. 1715–1722 m. dirbo kapelmeisteriu Neapolio Šv. Anupro konsistorijoje, privačiai mokė A. Ubertį, Farinelį, Kafarelį. Ilgą laiką bendradarbiavo su Metastazijumi. 1733–1736 m. vadovavo „Opera of the Nobility“, kuri varžėsi su G. F. Hendelio trupe. 1752–1758 m. gyveno Vienoje, mokė J. Haidną. Sukūrė daugiau nei 50 operų, tarp jų „Temistoklis“ (1718), „Eumenė“ (1721), „Ifigenija Aulidėje“ (1735), „Kamilos triumfas“ (1740), oratorijų, mišių, sonatų, 6 kamerines simfonijas.
Šepetukas

* *Anachortus* V.Jirásek & Chrtek
* *Weingaertneria* Bernh.

**Šepetukas** (*Corynephorus*) – miglinių (*Poaceae*) šeimos augalų gentis, kuriai priklauso daugiametės arba vienmetės žolės su šluotelės pavidalo žiedynais. Gentyje apie 5 rūšys, paplitusios Europoje, Afrikoje, vidutinių platumų Azijoje, Australazijoje, Šiaurės bei Pietų Amerikoje.

Lietuvoje auga smiltyninis šepetukas (*Corynephorus canescens*).

Genčiai priskiriamos šios rūšys:

* *Corynephorus canescens* (L.) P.Beauv.,
* *Corynephorus deschampsioides* Bornm.,
* *Corynephorus divaricatus* (Pourr.) Breistr.,
* *Corynephorus fasciculatus* Boiss. & Reut.,
* *Corynephorus macrantherus* Boiss. & Reut.

## Šaltiniai

## Nuorodos
* GrassBase - The Online World Grass Flora
La Bouche

**„La Bouche“** – buvusi vokiečių eurodance grupė, susikūrusi 1994 metais Frankfurte, Hesene, Vokietijoje ir iširusi 2001 metais.

## Personalas

;Buvę nariai
* Melani Tornton (1994–2001)
* Leinas Makrėjus (1994– )
* Nataša Rait (2000–2001)
* Kajo Šekoni (2001)
* Sophie Cairo (2016– )

## Diskografija

**Studijiniai albumai**:

* *[[Sweat Dreams (La Bouche albumas)|Sweat Dreams]]* (1995)
* *[[A Moment Of Love (La Bouche albumas)|A Moment Of Love]]* (1996)
* *[[SOS (La Bouche albumas)|SOS]]* (1998)

## Nuorodos

* Oficiali svetainė
Altajus (Kinija)

**Altajus** (, , ) – miestas Kinijos Liaudies Respublikoje, šiaurės Sindziange, Ilio kazachų autonominėje prefektūroje, Altajaus kalnų papėdėje (887 m aukštyje), 450 km į šiaurę nuo Urumčio, netoli Irtyšiaus ištakų. Turi apskrities statusą, yra Altajaus prefektūros administracinis centras. Plentai į Urumčį, Hotaną, yra oro uostas. Verčiamasi gyvulininkyste (galvijai, arkliai, avys), žemdirbyste (kviečiai, kukurūzai, cukriniai runkeliai, linai). Elektrotechnikos, mašinų gamybos, tekstilės (vilnos, medvilnės), odos apdirbimo, maisto (cukraus, pieno, duonos) pramonė.

Be 3 gatvių komitetų, sudarančių Altajų, į miesto teritoriją patenka 2 gyvenvietės, 7 valsčiai ir 1 nacionalinis valsčius.

## Istorija

Altajus pradėjo kurtis, kai Šarasume 1908 m. prie džungarų vienuolyno pastatyta tvirtovė. 1921 m. tapo Čenhua apskritimi, 1953 m. pervadintas į Altajų. 2011 m. iš Altajaus teritorijos atskirtas Beituno miestas.
Tarbagatajaus prefektūra

**Tarbagatajaus prefektūra** arba ***Tačengo prefektūra*** (, , ) – prefektūra Kinijos Liaudies Respublikoje, Sindziango uigūrų autonominės provincijos šiaurėje, įeina į Ilio kazachų autonominę prefektūrą. Administracinis centras – Čugučakas.

## Geografija

Prefektūra ribojasi su Kazachstanu. Plyti Emino slėnis, kuriuo teka Eminas.

## Gyventojai

Tautinė sudėtis:
* haniai: 58,59 %
* kazachai: 24,21 %
* hujai: 7,45 %
* uigūrai: 4,12 %
* mongolai: 3,33 %

## Administracinis suskirstymas

Tarbagatajaus prefektūros sudėtyje yra 2 apskrities lygio miestai, 4 apskritys ir 1 autonominė apskritis.
Sergio Dalma

**Josep Sergi Capdevila Querol** (žinomas kaip **Sergio Dalma**; g. 1964 m. rugsėjo 28 d. Sabadelis, Barselona) – vienas populiariausių Ispanijos atlikėjų.

Savo muzikinę karjerą pradėjo dainuodamas grupėse ir choruose, kol laimėjo katalonų kanalo TVE įsteigto konkurso pagrindinį prizą. 1991 metais Sergio atstovavo Ispanijai Eurovizijos dainų konkurse su daina „Bailar pegados“, kuri užima ketvirtą vietą.

Atlikėjas taip pat populiarus Lotynų Amerikos šalyse, pavyzdžiui, Argentinoje, Čilėje, Meksikoje ir Venesueloje. Du kartus dalyvavo tarptautiniame festivalyje *Viña del Mar* Čilėje, 1992 ir 2002 m.

## Diskografija
* Esa chica es mía (1989)
* Sintiéndonos la piel (1991)
* Adivina (1992)
* Sólo Para Ti (1993)
* De Colección (1994)
* Cuerpo a Cuerpo (1995)
* En Concierto (1996)
* Historias Normales (1998)
* Nueva Vida (2000)
* De Otro Color (2003)
* Lo Mejor de Sergio Dalma 1989–2004 (2004)
* Todo Lo Que Quieres (2005)
* A Buena Hora (2008)
* Trece (2010)
* Via Dalma (2010)
* Vía Dalma II (2011)
* Cadore 33 (2013)
* Dalma (2015)

## Nuorodos

* Oficiali svetainė

|-
Liaudies partija (Ispanija)

**Liaudies partija** () – šiuo metu valdančioji Ispanijos centro dešinės partija, viena iš dviejų svarbiausių šalyje. Viena stambiausių Europoje, turinti virš 800 tūkst. narių.

Partijos pirmininkas – dabartinis Ispanijos ministras pirmininkas Marianas Rachojus, generalinis sekretorius – Marija Dolores de Kospedalis. Partijos garbės pirmininkas – Chosė Marija Aznaras. Ispanijos liaudies partija priklauso Tarptautinei demokratų sąjungai.

1976 m. buvę Ispanijos nacionalinio judėjimo (vienintelės Franko laikais veikusios politinės partijos) nariai, įkūrė Liaudies aljansą (). Pirmuoju partijos lyderiu tapo Manuelis Fraga. 1989 m. partija pervadinta Liaudies partija, 1990 m. jai pradėjo vadovauti Chosė Marija Aznaras.

Nuo 1977 m. vykusiuose vienuolikoje rinkimų į Generalinius kortesus (Ispanijos parlamentą), triskart laimėjo ir sudarinėjo vyriausybę (1996, 2000 ir 2011 m.). Daugiausia vietų Deputatų kongrese gavo 2011 m. rinkimuose (186 iš 350; 44,62 % rinkėjų balsų). Senate (aukštuosiuose parlamento rūmuose) turi 101 iš 259 vietų.

Europos Parlamente priklauso Europos liaudies partijos frakcijai. Sėkmingiausi Liaudies partijai rinkimai į Europarlamentą buvo 1994 m. (28 iš 64 Ispanijai tenkančių mandatų; 40,1 % balsų). 2014 m. Europarlamento rinkimuose partija iškovojo 16 mandatų.

## Nuorodos
* Oficialus partijos tinklapis
Ramlos įlanka

**Ramlos įlanka** – įlanka šiaurrytinėje Goco salos (Malta) pakrantėje. 

Į Ramlos įlanka atsiveria derlingas slėnis. Vakariniame slėnio šlaite, maždaug už 700 m nuo įlankos, yra Šagros miestelis. Slėnio šlaituose įrengtos terasos su vietinių fermerių sodais ir daržais.
 
Įlankoje yra maždaug 400 m ilgio platus smėlio paplūdimys, kuris rausvai auksine spalva skiriasi nuo kitų Goco ir Maltos paplūdimių. Paplūdimys vadinasi  'Raudonojo smėlio paplūdimys'. Paplūdimys yra populiari poilsio vieta, čia lankosi ne tik vietiniai gyventojai, bet ir turistai. Paplūdimį galima pasiekti pėsčiomis iš Šagros arba autobusu iš Naduro. 
Paplūdimys įeina į Natura 2000 saugomą teritoriją. 

Vakarinėje įlankos pusėje esančioje kalvoje yra *Kalipsės ola* (). Pagal tradiciją būtent šią olą minėjo Homeras, kai rašė apie Odisėjo kelionę. Pagal Homerą Odisėjas Kalipsės oloje praleido septynerius metus, tik po to pratęsė savo kelionę.


File:Ramla bay 2.JPG|Ramlos įlankos paplūdimio smėlis
File:Ramla Bay.jpg|Ramlos paplūdimys
Gluosnialapis kaulenis

**Gluosnialapis kaulenis** (*Cotoneaster salicifolius*) – erškėtinių šeimos, obelinių pošeimio, kaulenių genties puošnus augalas. Paplitęs Kinijoje.

Visžalis arba pusiau visžalis skėstašakis, vešlus, ilgomis plonomis šakelėmis, iki 5 m aukščio krūmas. Lapai lancetiški arba pailgai ovalūs, 3–8 cm ilgio, 1–2 cm pločio, palaipsniui smailėjantys, pamatas pleištiškas. Viršutinė lapų pusė ryškiai žalia, plika, su įspaustinėmis gyslomis, šiek tiek raukšlėta, apatinė pilkšva, veltiniška, plaukuota. Lapkotis trumpas, rausvas. Žiedai balti, susitelkę į žiedynus. Vaisiai beveik rutuliški, apie 5 mm skersmens, skaisčiai raudoni.
Gulsčiasis kaulenis

**Gulsčiasis kaulenis** (*Cotoneaster horizontalis*) – erškėtinių šeimos, obelinių pošeimio, kaulenių genties augalas. Paplitęs Centrinėje Kinijoje.

Iki 0,5 m aukščio krūmas. Šakos gulsčios, plokščios. Šoninės šakelės vienoje plokštumoje išsidėsčiusios plunksniškai. Ūgliai gelsvai rudi, plaukuoti. Lapai beveik apskriti, 5–12 mm ilgio ir tokio pat pločio, trumpai nusmailėjusia viršūne, lygiakraščiai, pamatas apskritas. Viršutinė lapų pusė tamsiai žalia, plika, kiek žvilganti, apatinė balsvai plaukuota. Lapkotis trumpas, 1–2 mm ilgio. Rudenį lapai paraudonuoja arba tampa oranžiniai, ilgai nenukrenta. Žiedai šviesiai rausvi, smulkūs, susitelkę po 1 arba 2. Vaisiai beveik rutuliški, 6 mm skersmens, skaisčiai raudoni, su 2–3 kauliukais. 

Žydi birželio mėnesį. Obuolėliai subręsta rugsėjį ir ilgai nenukrenta.
Čugučakas

**Čugučakas** (, ) arba ***Tačengas*** () – miestas Kinijos Liaudies Respublikoje, šiaurės vakarų Sindziange, Ilio kazachų autonominėje prefektūroje, Džungarijos lygumoje, Tarbagatajaus kalnų papėdėje, 10 km nuo Kazachstano sienos. Turi apskrities padėtį, Tarbagatajaus prefektūros administracinis centras. Yra oro uostas, pasienio postas Kazachstano pasienyje. Maisto, tekstilės pramonė.

Apskrityje yra 3 gatvių komitetai, 1 gyvenvietė, 4 valsčiai, 1 nacionalinis valsčius.

## Istorija

Seniau Čugučakas dar buvo žinomas kaip ***Tarbagatajus***. XVI a. buvo įkurtas uigūrų (kašgariečių ir atušų). XIX a. buvo svarbus Rusijos–Kinijos prekybinis taškas. 1865 m. kilus dunganų sukilimui, miestas suniokotas. 1984 m. įgijo miesto-apskrities padėtį.
Džnejnos įlanka

**Džnejnos įlanka** () – nedidelė įlanka vakarinėje Maltos pakrantėje. Įlankoje yra smėlio paplūdimiai, populiari turistų vieta, maždaug už 1 km nuo Mgaro miestelio. Įlankos ilgis šiaurės pietų kryptimi apie 800 m.

Šiaurinėje įlankos dalyje, po stačiomis uolomis yra populiarus nudistų paplūdimys, nors nudizmas, kurį konservatyvi katalikiška visuomenė smerkia, Maltoje yra nelegalus.

Džnejna išsiskiria vaizdingais molio šlaitais ir kalkakmenių klifais. Iš jų teka vienas iš nedaugelio gėlų Maltos šaltinių, susidaręs upeliukas teka Džnejnos slėniu. Slėnis yra saugoma teritorija, tačiau upelis priskirtas prie galinčių sunykti dėl nelegalaus tvenkimo ir vandens ėmimo.

2007 m. birželio 30 d. ties Džnejnos įlanka Maltos pareigūnai sulaikė laivą su 26 nelegaliais imigrantais.

## Įtvirtinimai
Virš įlankos, ant aukštos uolos, 100 m aukštyje, stovi Lipijos bokštas (), kitaip dar Džnejnos sargybinis bokštas, kurį 1637 m. didžiojo magistro *Giovanni Paolo Lascaris* nurodymu pastatė karinis architektas *Vincenzo Maculani*. Lipijos bokštas buvo dalis sudėtingo pakrantės gynybos tinklo, kurį pastatė hospitaljerų ordinas.

Lipijos bokšte ir netoliese stovėjusiame *Għajn Tuffieħa* bokšte įsikūrę sargybiniai dieną vėliavomis, o naktį laužais perduodavo žinias giliau saloje stovėjusiam *Binġemma* bokštui. Šis prireikus (kai jūroje pastebėdavo berberų piratus, sukeldavo aliarmą Mdinos mieste.

Džnejnos pakrantėje yra Antrojo pasaulinio karo laikų dotas, užmaskuotas, kad atrodytų kaip fermerio namas.

## Nuorodos